మగ మహారాజు (2015 సినిమా)

మగ మహారాజు 2015లో విడుదలైన తెలుగు సినిమా. విశాల్‌ పిల్మ్‌ ఫ్యాక్టరీ బ్యానర్ పై విశాల్ నిర్మించిన ఈ సినిమాకు సుందర్.సీ దర్శకత్వం వహించాడు. విశాల్, హన్సిక, ప్రభు, సంతానం, సతీష్, వైభవ్ రెడ్డి, రమ్య కృష్ణన్ ప్రధాన పాత్రల్లో నటించిన ఈ సినిమా 27 ఫిబ్రవరి 2015న విడుదలైంది.

కథ
తెనాలిలో పొలిటీషియన్స్ ని ఒక చోట చేరుస్తూ, బిజినెస్ ఈవెంట్స్ ని ప్లాన్ చేసుకునే ఏజెంట్‌ కృష్ణ (విశాల్‌)  మాయ (హన్సిక)ని చూసి ప్రేమలో పడతాడు. కానీ ఓ సంఘటన వల్ల వీరిద్దరూ విడిపోతారు. ఆ తర్వాత తల్లి ద్వారా తన తండ్రి కేశవరాజు(ప్రభు) గతాన్ని తెలుసుకుని అతడిని వెతుక్కుంటూ వెళ్తాడు. కేశవరాజుని కలిసిన కృష్ణకు ఇద్దరు సొంత తమ్ముళ్లు కుమార్(వైభవ్), కిషన్(సతీష్) వున్నారని తెలుస్తుంది. అయితే ఈ ముగ్గురు కొడుకులను కేశవరాజు ఓ కోరిక కోరతాడు. 

తన ముగ్గురు చెల్లెల్లు (రమ్యకృష్ణ, ఐశ్వర్య, కిరణ్ రాథోడ్) తనమీద కోపంతో వున్నారని, వారి కోపాన్ని పోగొట్టి వాళ్ల కూతుళ్లను మీరు ముగ్గురు పెళ్లి చేసుకోవాలని తన కొడుకులను కోరతాడు. దాంతో ఈ ముగ్గురు కలిసి అత్తలని ఒప్పించడానికి తెనాలి వెళ్తారు. అలా వెళ్ళిన కృష్ణ, కుమార్, కిషన్ లు ఎలాంటి ఇబ్బందులు పడ్డారు?  ఆ తర్వాత ఏం జరిగింది ? ఈ ముగ్గురి పెళ్లిల్లు జరిగాయా ? లేదా అనేదే మిగతా సినిమా కథ.

నటీనటులు

విశాల్ 
హన్సిక  
ప్రభు  
వైభవ్ రెడ్డి  
రమ్యకృష్ణ 
ఐశ్వర్య  
 రాజీవ్ పిళ్లై
కిరణ్‌ రాథోడ్‌  
మధురిమ
మధులత
సంతానం 
సతీష్
మాధవీ లత
తులసి

సాంకేతిక నిపుణులు
బ్యానర్:  విశాల్‌ పిల్మ్‌ ఫ్యాక్టరీ
నిర్మాత:  విశాల్
కథ, స్క్రీన్ ప్లే, దర్శకత్వం:  సుందర్.సీ
సంగీతం: హిప్ హాప్ తమిజా
సినిమాటోగ్రఫీ:  గోపి అమర్‌నాథ్‌
మాటలు: శశాంక్ వెన్నెలకంటి

మూలాలు

వర్గం:విశాల్ నటించిన సినిమాలు